 Àṣìlò òògùn ikọ olómi tó ní èròjà codeine nínú máa ń fa ki kíndìrín bàjẹ, gìri, ọpọlọ dídàrú àti orí yíyí. Ṣáàjú ni àjọ nàá tí gbé ilẹkùn àwọn iléeṣẹ nàá, Peace Standard, Emzor àti Bioraj, táwọn méjéèjì wà ní ìpínlẹ Èkó àti Kwara tì pa fún ipa tí wọn kó lórí ìtànkálẹ ògùn ikọ olómi tó ní èròjà codeine nínú, èyí tí àwọn ọdọ Nàìjíríà ti sọ di egbòogi, tí wọn n lò ní ìlòkulò. Iléeṣẹ Bioraj, Emzor àti Peace Standard ni ìwádìí fihàn pé wọn jẹbi bí òògùn codeine ṣe tàn kálẹ Àbọ ìwádìí àjọ NAFDAC, tó ṣe lẹyìn fídíò ìṣẹ ìwádìí BBC tú àṣírí ìlòkulò òògùn nàá, fihàn pé lóòtọ ni iléeṣẹ Bioraj jẹbi Wọn ní iléeṣẹ Emzor nàá jẹbi: Àjọ NAFDAC nínú àtẹjáde kan tí olùdarí rẹ, Ọjọgbọn Mojisọla Christianah Adeyẹye, fi ọwọ sí, ti ní kí àwọn iléeṣẹ apòògùn mẹtẹẹta dáwọ ṣíṣe òògùn ikọ olómi tó ní èròjà codeine dúró lọgán, kí wọn ó sì gba gbogbo èyí tí wan ti tà síta padà fún àyẹwò lọdọ NAFDAC. Àṣìlò codeine wọpọ láàrin àwọn ọdọ Ẹwẹ, wọn ní kò ní i sí ààyè láti kọwé tuntun bèérè fún àṣẹ láti kó codeine wọlé láti ilẹ òkèérè gẹgẹ bi èròjà gbòógì fún ṣíṣe òògùn ikọ olómi, tàbí sọ èyì tó ti wà nílẹ tẹlẹ dọtun. Àtẹjáde ọhún tun sọ pé wọn ti ní kí àwọn iléeṣẹ tọrọ kàn san owó ìtanràn tó bá ìkọọkan àwọn ẹsùn tí wọn fi kàn wọn. Àjọ tó n mójútó ìpèsè oúnjẹ àti òògùn lílò ní Nàìjíríà, NAFDAC, ti gbẹsẹ kúrò lórí òfin tó fi de àwọn ilé iṣẹ apòògùn kan látàrí ìwádìí BBC lórí codeine. : NAFDAC gbẹsẹ kúrò lórí òfin tó fi de àwọn iléeṣẹ apòògùn 